Source: http://roela.edu.ee/dok/kodukord
Timestamp: 2017-08-21 12:04:36+00:00
Document Index: 5099666

Matched Legal Cases: ['§ 68', '§ 68', '§ 2', '§ 19', '§ 9', '§ 58', '§ 58', '§ 58', '§ 8', '§ 44']

Õppenõukogu 20. oktoobril 2016.a.
Kooli kodukorra kehtestab kooli direktor põhikooli- ja gümnaasiumiseaduse (edaspidi PGS) § 68 lg 1 alusel. Kodukord on kooskõlastatud kooli hoolekogu ja õpilasesindusega põhikooli- ja gümnaasiumi­seaduse § 68 lg 2 alusel ning õppenõukoguga kooli õppenõukogu ülesanded ja töökord § 2 lg 4 alusel.
Antud kodukorra redaktsioon on heaks kiidetud õpilasesinduse koosolekul (08.09.2016 nr 1), hoolekogu koosolekul (18.10.2016 nr 1) ja õppenõukogu koosolekul (20.10.2016 nr 1).
Kodukord on kinnitatud kooli direktori käskkirjaga 21. 10.2016 nr 17 ja on kehtiv alates
2. Kodukorra täitmine ning üldtunnustatud käitumis- ja kõlblusnormide järgimine koolis on õpilase käitumise hindamise aluseks. Nõuded õpilase käitumisele esitatakse kooli kodukorras põhikooli riikliku õppekava (edaspidi PRÕK) § 19 lg 5 alusel;
3.4. temperatuuri mõju õppetegevuse korraldamisele (sotsiaalministri 11. detsembri 2009.a määruse nr 94 Tervisekaitsenõuded kooli päevakavale ja õppekorraldusele § 9);
3.9. hoiule antud esemete hoidmise ja nende tagastamise kord (PGS § 58 lg 5).
1.1. Ferdinand von Wrangelli nim Lasteaias-Põhikoolis on õppe- ja kasvatustöö korralduse põhi­vormiks õppetund. Õppetunnid toimuvad koolis või väljaspool kooli õppeekskursiooni või õppe­käiguna vastavalt tööplaanile;
1.2. Õppetunnid algavad koolis kell 8.30. Õppetund kestab 45 minutit, vahetund 10 minutit ning söögivahetund 20 minutit;
1.4. 5. -9. klassi õpilane lubatakse tunnist välja kas terviserikke, arstitõendi või lapsevanema/hooldaja selgituse alusel, direktori korraldusel;
1.5. Isiklike IT vahendite (mobiiltelefonid, tahvelarvutid, iPodid jm) kasutamine koolipäeva jooksul ei ole lubatud. Korduva rikkumise puhul on õpetajal õigus esemed ära võtta. Esemed tagastatakse õpilasele või lapsevanemale/hooldajale koolipäeva lõpus;
1.6. Õppe- ja käitumisprobleemidega õpilaste tarvis on koolis välja töötatud tugi- ja mõjutus­meetmete süsteem. Tugi- ja mõjutusmeetmete rakendamisest annab klassijuhataja lapsevanemale teada nende rakendamise päeval (Lisa 1);
1.7. Õpilast esindab koolis ja väljaspool kooli õpilase vanem või eestkostja;
1.8. Kui õpilane rikub tunnis korda nii, et õpetajal on võimatu tunnitööd jätkata, on õpetajal õigus õpilane tunnist kõrvaldada. Tunnist kõrvaldatud õpilane jätkab iseseisvalt tunnitööd õpetaja poolt määratud kohas. Iseseisvat tunnitööd hindab aineõpetaja (PGS § 58 lg 3 p 7);
1.9. Erandjuhul on võimalik pidevalt tunni korda rikkuvale õpilasele kohaldada ajutine õppes osalemise keeld 10 õppepäeva koos kohustusega saavutada selle perioodi lõpul nõutavad õpitulemused (PGS § 58 lg 3 p 12).
2.1. Õpilasel on õigus ja kohustus täita õpiülesandeid ja osaleda talle kooli päevakavas või indi­viduaalses õppekavas ette nähtud õppes;
2.2.1. Lapsevanem teatab klassijuhatajale, kui õpilane peab olema koolitööst eemal kodustel põhjustel või haigestumise tõttu. Õpilased teatavad klassi- või aineõpetaja puudumisest õppetunni ajal direktorile või juhiabile;
2.2.2. Põhjusega puudumise või hilinemise korral esitab õpilane kooli tulles kohe vanema kirjutatud tõendi. Seoses Eesti Perearstide seltsi otsusega perearstid enam õpilastele puudumistõendeid ei väljasta. Kui õpilane on kehalise kasvatuse tundidest vabastatud kauem kui ühe nädala, palub ta arstil tõendile märkida kehalised tegevused, mida ta võib tundides teha;
2.2.3. Õpilase puudumisest tundidest või koolipäeva vältel informeeritakse lapsevanemat, kui puudu­mise põhjus on teadmata;
2.2.4. Õpilane peab viibima õppetunni ajal õppetunnis. Kui õpilane ei saa õppetunnis viibida kooli töötajate tegevuse tulemusena või olles kooli esindamise eesmärgil võistlustel, üritustel või olümpiaadidel, annab sellest klassijuhatajale ja lapsevanemale teada õpilast üritusel saatev õpetaja;
2.2.5. Õpilane väärtustab kooli õppetööd ega planeeri perega pikemaid puhkusereise õppetöö ajaks. Vältimatu vajaduse korral tuleb enne eemalviibimist esitada kooli direktorile põhjendusega avaldus. Kui avaldus rahuldatakse, koostab õpilane aineõpetajale kava, kuidas vältida mahajäämist õppetööst;
2.3. Õppetegevuse korraldamisel lähtutakse Tervisekaitse nõuetest kooli päevakavale ja õppe­korral­dusele;
2.3.1 Tegelikult toimivat välisõhu temperatuuri hinnatakse Eesti Meteoroloogia ja Hüdroloogia Instituudi kodulehel internetis avaldatud igapäevaste ilmavaatluste andmete ja Terviseameti kodu­lehel internetis avaldatud tuule-külma indeksi tabeli alusel;
2.4. Õppetunnid võib ära jätta, kui sõit kooli ja tagasi ei ole korraldatud ja tegelikult toimiv välisõhu temperatuur on -20 kraadi ja madalam 1.-6. klassis ning -25 kraadi ja madalam 7.-9. klassis;
2.4.1. Madalast välisõhu temperatuurist hoolimata kooli tulnud õpilastele korraldatakse kojusaatmise võimaluseni erinevaid tegevusi;
2.5. Kehalise kasvatuse tunde võib läbi viia õues 1.-6. klassi õpilastele tegelikult toimival välisõhu temperatuuril kuni -10 kraadi, 7.-9. klassi õpilastele tegelikult toimival välisõhu temperatuuril kuni -15 kraadi, mõõduka tuule korral tuulekiirusel kuni 8 m/s.
3.1. Õpilase õpitulemuste hindamise põhimõtteid ja korda tutvustab õpilastele klassi- või aineõpetaja õppeaasta või ainekursuse algul. Klassi- või aineõpetaja selgitab õppeveerandi alguses õpilasele, mida ja millal hinnatakse, milliseid hindamisvõtteid kasutatakse ja millised on hindamise kriteeriumid. Klassi- või aineõpetaja lähtub õpilaste teavitamisel õpetaja töökavast, mille ta on koostanud kooli õppekava üldosa ja ainekava alusel kõikidele klassidele, kus ta õpetab ning milles on täpsustatud kooli ainekavas esitatut, arvestades konkreetseid õpilasi, kasutatavat õppekirjandust ja -materjale ning koostööd teiste õpetajatega (Lisad 2 ja 3);
3.2. Õpetaja peab õpilase hindamisel olema objektiivne. Kirjalikke töid, mille hinne kujuneb ülesannete eest saadavate punktide liitmisel, tuleb ühesuguse punktisumma korral hinnata samaväärse hindega. Kui õpilane ja õpetaja jäävad hindamise osas lahkarvamusele, on neil lahenduse leidmiseks õigus pöörduda direktori poole;
3.4. Õpilasel on õigus saada oma hinnete kohta teavet õpetajatelt ja klassijuhatajalt. Lapsevanemal või eestkostjal on õigus saada teavet õpilase hinnete kohta õpetajatelt või klassijuhatajalt. Õpi­tule­muste, käitumise ja hoolsuse hindamise põhimõtteid ja korda tutvustatakse lapsevanematele klassi lapsevanemate koosolekul, soovi korral ka individuaalselt. Arvestuslikud hinded ja protsessihinded tehakse lapsevanemale teatavaks õpilaspäevikus, kokkuvõtvad hinded klassitunnistusel ja e-koolis.
Koolis toitlustatakse kõiki õpilasi kooli sööklas vastavalt vallas kehtestatud korrale. Kui õpilane puudub koolist, peab ta toidult mahaarvamiseks teatama sellest puudumisele eelneval päeval klassi­juhatajale.
Pärast söömist tõsta tool laua alla, vii oma nõud ise ära ja täna toidu eest.
Ära vii toitu sööklast välja.
5.1. Õpilasel on õigus koolipäeva jooksul kooli territooriumilt lahkuda ainult klassijuhataja, aine­õpe­taja või direktori loal;
5.2. Üleriided ja välisjalatsid jätab õpilane kooli garderoobi. Sisejalatsid riputatakse kotiga nagisse. Koolipäevaks vajaliku võtab õpilane garderoobist kaasa. Kool ei vastuta materiaalselt õpilaste või kooli töötajate kadunud asjade eest. Oma isiklike asjade eest vastutavad õpilased ja kooli töötajad ise;
5.5. Võimlas, keemia-, füüsika-, tööõpetuse, käsitöö- ja kodunduse ning arvutiklassis peavad õpi­lased täitma nende ruumide kasutamise erinõudeid (Lisad 4, 5, 6, 7, 8 ja 9);
5.7. Õpilasel on õigus kasutada õppekavavälises tegevuses tasuta kooli rajatisi, ruume ning õppe-, spordi-, tehnilisi ja muid vahendeid vastavalt ruumide kasutuskorrale neid tahtlikult lõhkumata või rikkumata;
5.8. Õpilane käitub terviseteadlikult; ei tarbi ega oma alkohoolseid jooke, tubakatooteid, e-sigaretti, energiajooke, narkootilisi aineid ega harrasta hasartmänge;
5.9. Kui õpilane tarvitab kooli territooriumil tubakatooteid, alkohoolseid jooke, narkootilisi aineid või on toime pannud karistusseadustikus ette nähtud kuriteokoosseisule vastava õigusvastase teo või ei täida koolikohustust tulenevalt Eesti Vabariigi haridusseaduse § 8, informeerib kool Eesti Vabariigi õigusaktides sätestatud korras lapsevanemat, politseid ja alaealiste komisjoni.
Õpilaste ning kooli töötajate vaimset või füüsilist turvalisust ohustavatest juhtumitest teavitamise ning nende juhtumite lahendamise kord (PGS § 44).
6.3. Väärteo toime pannud õpilaselt on õigus nõuda selgituskirja kirjutamist. Selgitusest keeldumise, samuti selgituses valeandmete esitamise eest võib kool kasutusele võtta koolikorralduslikke mõjutusvahendeid;
6.5. Kooli direktor võib kooli nimel pöörduda politseisse, alaealiste komisjoni või kohtusse ühe nädala jooksul alates päevast, mil ta sai väärteost teada;
6.6. Kui kooli direktor leiab, et väärteo toime pannud isikut ei saa mõjutada pedagoogilise vestlusega, teeb ta vastava esildise ning saadab selle alaealise õpilase elukohajärgsele alaealiste komisjonile;
6.8. Kaasõpilaste turvalisuse tagamiseks ei tohi õpilastel koolis kaasas olla terariistu ega teisi ohus­tavaid esemeid.